**Dragi moji mladi novinarji!**

Evo, pa smo dočakali! Mesec junij, ki je med učenci zagotovo med najbolj priljubljenimi meseci, saj ste z vsakim dnem en korak bližje k zasluženim počitnicam, hkrati pa se končno vračamo spet v šole.

Ravno prejšnji teden ste predstavili svoja razmišljanja o ponovnem vračanju v šole. Iz njih je moč razbrati, da je pouk na daljavo imel sicer nekaj pozitivnih lastnosti (predvsem daljše spanje in razporejanje šolskih obveznosti po lastnem urniku), hkrati pa ste skoraj vsi izrazili željo po ponovnem druženju s sošolci in prijatelji (pa tudi z učitelji).

No, in od srede naprej se bomo ponovno srečavali v šoli – oziroma v razredu. :D Verjamem, da se tega res veselite.

In kaj je vaša naloga tega tedna?

Napisali boste **dnevniški zapis petih dni**. Pomeni, dnevnik boste začeli pisati v ponedeljek, 1. junija, in pisali ga boste vsak dan, do petka, 5. junija.

Želela bi, da so vaši zapisi čim bolj osebni, iskreni, morda tudi mladostniško igrivi. Predvsem pa želim, da bo iz vaših razpisov razvidno, kako ste preživeli zadnja 2 dni pouka na daljavo (ponedeljek in torek), kako ste se počutili ob ponovnem vračanju v šolo – in pa seveda, kašni so bili prvo trije dnevi v šoli. Zagotovo vas bodo prevzemali posebni občutki, tudi življenje v šoli bo drugačno, kot ste bili navajeni … Potruditi se in svoje občutke, doživljanje novosti, upoštevanje danih ukrepov … ponovno srečanje s sošolci, prijatelji, učitelji … čim bolj nazorno opišite.

Zapisov mi ne rabite pošiljati, saj jih boste predstavili v šoli, v ponedeljek, 8. junija. Vaš dnevniški zapis bom tudi ocenila; eno oceno pa boste prejeli za zapise, ki ste mi jih pošiljali v času pouka na daljavo.

Želim vam vse dobro, predvsem pa uspešno vrnitev v šolske klopi. In seveda – ponovnega druženja z vami se iskreno veselim!

Vaša učiteljica Breda